PROEN จัด Analyst Meeting
PROEN จัด Analyst Meeting ณ ชั้น 11 อาคารสาธรซิตี้ทาวเวอร์ เมื่อเร็วๆนี้
16 มี.ค. 2564

กิตติพันธ์ ศรีบัวเอี่ยม ประธานเจ้าหน้าที่บริหาร และทีมผู้บริหาร บริษัท โปรเอ็น คอร์ป จำกัด (มหาชน) หรือ PROEN ผู้ให้บริการธุรกิจเทคโนโลยีและการสื่อสาร ให้บริการเทคโนโลยีสารสนเทศด้านศูนย์ข้อมูล Internet Data Center บริการอินเทอร์เน็ต ISP บริการคลาวด์ บริการรักษาความปลอดภัยบนอินเทอร์เน็ต รวมทั้งรับเหมาก่อสร้างงานโทรคมนาคม และสาธารณูปโภคพื้นฐาน
พร้อมด้วย ยอดฤดี สันตติกุล รองกรรมการผู้อำนวยการ ฝ่ายตลาดทุน บริษัทหลักทรัพย์ เอเซีย พลัส จำกัด และบริษัท ที่ปรึกษา เอเซีย พลัส จำกัด ในฐานะที่ปรึกษาทางการเงิน ถ่ายภาพเป็นที่ระลึกร่วมกับนักวิเคราะห์หลักทรัพย์ในงาน Analyst Meeting เพื่อนำเสนอข้อมูลบริษัทฯ และแผนการเข้าระดมทุน รวมถึงกลยุทธ์การเติบโตของธุรกิจ ตลอดจนการเตรียมความพร้อมเข้าจดทะเบียนและเริ่มซื้อขายในตลาดหลักทรัพย์ เอ็ม เอ ไอ (mai) ภายในไตรมาส 2 ปีนี้ โดยจะเสนอขายหุ้น IPO จำนวน 86 ล้านหุ้น คิดเป็น 27.2% ของจำนวนหุ้นที่ออกและเรียกชําระแล้วทั้งหมด งานดังกล่าวจัดขึ้น ณ ชั้น 11 อาคารสาธรซิตี้ทาวเวอร์ เมื่อเร็วๆนี้